मेरठ: नोटबंदी से परेशान बीजेपी के पूर्व पार्षद ने की फांसी लगाकर आत्महत्या  
बीजेपी के पूर्व पार्षद थे सतीश चंद 
नोटबंदी के बाद से परेशान चल रहे थे 
पुलिस ने सुसाइड नोट की जांच शुरू की
यूपी के मेरठ में बीजेपी (BJP) के एक पूर्व पार्षद ने रविवार को फांसी लगाकर आत्महत्या कर ली. सुसाइड नोट चौंकाने वाला है. इस नोट के मुताबिक पूर्व पार्षद नोटबंदी के बाद से परेशान थे और इसी वजह ये कदम उठाया. पुलिस ने सुसाइड नोट को कब्जे में लेकर उसकी जांच शुरू कर दी है. एसपी सिटी अखिलेश नारायण सिंह ने बताया कि मृतक का नाम सतीश चंद (50) पुत्र श्री राय है. मृतक के पास से 4 पेज का एक सुसाइड नोट भी मिला है. हालांकि उन्होंने यह नहीं बताया की पार्षद ने अपने सुसाइड नोट में वजह क्या लिखी है. सुसाइड नोट के बारे में पूछे जाने पर एसपी सिटी ने केवल इतना ही बताया कि सुसाइड नोट का परीक्षण कराया जा रहा है उसके बाद ही कुछ कहा जा सकेगा.